**N O T Ă I N F O R M A T I V Ă**

**la proiectul Hotărârii Guvernului**   
**„Cu privire la modificarea şi completarea Hotărîrii Guvernuluinr.1128 din 10 octombrie 2016”**

Ţinând cont de faptul că misiunea Centrului pentru achiziţii publice centralizate în sănătate constă în planificarea și desfășurarea procedurilor de achiziţii publice de medicamente, alte produse de uz medical şi dispozitive medicale, cît și coordonarea proceselor de achiziţii publice pentru necesităţile sistemului de sănătate, conform prevederilor Hotărârii Guvernului nr.1128 din 10.10.2016 Cu privire la Centrul pentru achiziţii publice centralizate în sănătate, proiectul respectiv este elaborat în vederea îmbunătățirii activității și eficientizării managementului în domeniul planificării, achiziționării și distribuirii de către stat a medicamentelor, altor produse de uz medical și dispozitivelor medicale pentru necesitățile sistemului de sănătate.

Or, Centrul pentru achiziţii publice centralizate în sănătate are drept obiectiv implementarea mecanismului eficient şi optim de utilizare a mijloacelor financiare disponibile în sistemul de sănătate, în scopul organizării achiziţiei publice de medicamente, alte produse de uz medical şi dispozitive medicale pentru asigurarea necesităţilor instituţiilor medico-sanitare republicane, municipale, raionale, departamentale, inclusiv medico-sociale subordonate Ministerului Sănătăţii, şi altor persoane juridice, promovînd eficienţa, inofensivitatea, calitatea şi accesibilitatea.

Totodată, elaborarea proiectului Hotărîrii Guvernului nominalizat este determinată de necesitatea perfectării cadrului normativ respectiv prin ajustarea acestuia la normele Legii nr.131 din 03 iulie 2015 privind achizițiile publice care a fost modificată și comletată prin Legea nr.229 din 23 septembrie 2016, unele prevederi ale căreia intră în vigoare începînd cu 1 ianuarie 2017. În acest sens, modificările și completările propuse vor servi drept temei pentru ajustarea cadrului normativ în domeniu la rigorile impuse de lege, prin care se va stabili un mecanism bine determinat pentru implementarea acesteia.

În sensul micşorării cuantumului penalităţilor, astfel încât penalităţile aplicate să se încadreze în cuantumul asigurării executării contractului, care nu trebuie să depăşească 15 la sută din valoarea de deviz a contractului de achiziţie, riscurile ]n nelivrarea de bunuri, fapt ce perturbează activitatea instituțiilor medicale, precum și accesul pacienților la servicii medicale de calitate. și întru respectarea echității părților contractante, care prevede tratarea egală a operatorilor economici și instituțiilor medicale care activează în condiții similare, se propune modificări Contract-model de achiziţii publice și anume:

la punctul 9.8 cifra de “50%” se substituie cu cifra de “30%”;

la punctul 9.9 cifra de “1%” se substituie cu cifra de “0,5%”, iar cifra “50%” se substituie cu cifra de “15%” ;

se completează cu pct. 9.13 cu următorul conținut:

,,9.13. Pentru neachiziționarea Bunurilor prevăzute în prezentul Contract, Beneficiarul poartă răspundere materială față de Centru, în valoare de 5% din suma totală a Bunurilor neachiziționate.”

Proiectul a fost elaborat de către Ministerul Sănătăţii în urma consultărilor cu organelor de specialitate ale administraţiei publice centrale luînd în calcul și propunerilor mediului de afaceri.

**Ministru Ruxanda GLAVAN**